Põlevkivi (teaduslikus kirjanduses: kukersiit) moodustab pidevaid kihte Kirde-Eesti ja naabruses asuva Vene Föderatsiooni Leningradi oblasti aluspõhja Uhaku ja Kukruse lademetes, mis kuuluvad Kesk-Ordoviitsiumisse. Enam kui 50-st kollakas-pruunikat orgaanilist ainet sisaldavast kihist ainult 4-7 kihti on piisavalt orgaanika-rikkad ja tüsedad võimaldamaks majanduslikult tasuvat mäendust arendada. Need kihid (indekseeritud A-st F-ni) lasuvad lähestikku Kukruse lademe kõige alumises osas, moodustades üheskoos 1,4-3 m-paksuse tootmisväärse kihindi.